OpenLLM-France/wikimedia huggingface dataset:
# Baugi

En la mitologia nòrdica Baugi era un jötun, germà de Suttungr, que havia amagat l'hidromel de la poesia després d'obtenir-lo de Fjalar i Galar, qui havien mort el pare de Suttungr, Gilling.
Odín decidí aconseguir l'hidromel i treballà per a Baugi, un granger, durant un estiu sencer i després demanà un petit glop. Baugi s'amagà perforant una muntanya, i Odín es convertí en una serp i s'hi arrossegà. Un cop a dins, Gunnlöð, la filla de Suttungr, custodiava l'amagatall, però la persuadí perquè li'n donés tres glops: Odín finalment es begué tot l'hidromel, es convertí en una àguila i se n'escapà.
# Wilt

Wilt és una novel·la còmica de l'escriptor britànic Tom Sharpe, publicada originalment per Secker and Warburg el 1976. Té una gran saga de llibres d'aquest personatge. La saga completa són 5 llibres.
Considerada generalment com la millor novel·la de Tom Sharpe, Wilt és plena de situacions còmiques properes a la farsa, personatges inversemblants, girs argumentals inesperats i bromes de tipus sexual. La novel·la ridiculitza l'estereotip de l'educada societat britànica, i planteja la idea que per sota de la seva façana de repressió batega un mar tumultuós d'engany i anarquia sexual.
El 1989 la novel·la va ser adaptada al cinema amb el títol de Wilt a Regne Unit i Austràlia, i The Misadventures of Mr. Wilt als Estats Units. També s'ha adaptat en dues ocasions al format de audiollibre, un cop en versió abreujada per Harper Collins, llegida per Andrew Sachs, i una altra per ISIS Audio Books amb veu de Nigel Graham. Finalment, existeix una versió teatral, que a Espanya es va portar als escenaris el 2012, interpretada per Fernando Guillén Corb, Ana Milà i Ángel d'Andrés López.

## Referències

* ↑ «Wilt. El crimen de la muñeca hinchable». Guía del Ocio, 01-10-2012. Arxivat de l'original el 19 d'octubre de 2012.
# Col·legi de l'Art Major de la Seda

«Col·legi de l'Art Major de la Seda» té aquests significats:
* Col·legi de l'Art Major de la Seda (València)
* Col·legi de l'Art Major de la Seda de Barcelona
# Can Gener (Santa Maria del Camí)

Can Gener és una rota o terreny de conradís, amb cases annexes, situada a un coster del Puig de Son Agulla, a uns 250 m. d'alçària, que confronta amb Son Lluc, Son Pinet i amb Ca la Cova. Es tracta d'una finca, possiblement derivada d'una segregació de Son Verdera en el s. XVII, que va guanyar terreny agrari a la garriga i al pinar, mitjançant l'oliverar i el conreu de cereals a les noves àrees rompudes.

## Notes

* ↑ Canyelles Crespí, Martí; Mesquida Mas, M. Magdalena; Vich Vich, Rosa.- Per la vall de Coanegra: guia didàctica.- Ajuntament de Santa Maria del Camí: Santa Maria del Camí, 1997.
# Arundangi

Arundangi fou una antiga fortalesa que es troba a l'estat de Tamil Nadu. Pertanyia als cola al segle xv quan fou ocupada pels pandya i annexionada als seus dominis. Part del virregnat de Madura al segle xvi va acabar formant part de Tanjore. El 1646 fou cedida per Raghunath Teva, però Tanjore la va recuperar per tractat. En una guerra posterior fou altre cop capturada el 1698. Pertanyia després al fill del setupati Kilawan de Ramnad (Marava), mort el 1710, i va canviar de mans diverses vegades fins que Tanjore la va adquirir definitivament el 1749.

## Referències

* ↑ Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Derby (desambiguació)

«Derby» té aquests significats:
* Geografia:
** Derby, municipi anglès en el comtat de Derbyshire.
** Derby (Colorado)
** Derby (Connecticut)
** Derby (Kansas)
** Derby (Iowa)
** Derby (Vermont)
** Derby Acres, concentració de població designada pel cens dels Estats Units a l'estat de Califòrnia
* Miscel·lània:
** Eland de Derby (Taurotragus derbianus), antílop africà
** Opòssum llanós de Derby (Caluromys derbianus), espècie d'opòssum llanós
** Destruction Derby 64, videojoc per la Nintendo 64
** Derby Stallion 64, videojoc de curses a cavall per la Nintendo 64
** L.A. Derby, competició entre els equips C.D. Chivas USA i Los Angeles Galaxy
** Futebol Clube de Derby, club capverdià de futbol de la ciutat de Mindelo a l'illa de São Vicente
** Derby County Football Club, club de futbol de la ciutat anglesa de Derby
Viccionari
# Ben Smim

Ben Smim (en àrab بن صميم, Bn Ṣmīm; en amazic ⴱⵏⵚⵎⵉⵎ) és una comuna rural de la província d'Ifrane, a la regió de Fes-Meknès, al Marroc. Segons el cens de 2014 tenia una població total de 6.506 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Yak

* No s'ha de confondre amb Iac.
El Yak és una flauta petita utilitzada verticalment, que té tres forats i es fa servir en la música de la cort. Es tracta d'un instrument de vent, un petit instrument entallat, que va ser importat de la Xina el 1116 (l'onzè any del període King Yejoing de Goryeo). També és conegut com a wiyak, ja que antigament era de canya. Actualment està fet de bambú groc espès.
El yak té només tres forats, però pot reproduir els 12 tons diferents. Originalment, un instrument utilitzat en l'"aak" xinès, el yak va arribar a Corea durant la dinastia Koryo i va ser utilitzat durant l'actuació dels balls culturals. El yak es va formar originalment a partir d'una planta de canya, però ara està construït principalment de fusta. Avui, el yak s'utilitza en l'execució dels rituals del Santuari de Confuci. A causa d'aquestes dificultats de digitació, només s'utilitza per a música molt lenta sense notes de gràcia. Actualment, s'utilitza com a eina de ball i la música per a rituals ancestrals d'erudits.

## Referències

* ↑ Korean Culture and Information Service (South Korea). Guide to Korean Culture: Korea's cultural heritage. 길잡이미디어, 2014, p. 178. ISBN 978-89-7375-571-4 [Consulta: 30 novembre 2017].
* ↑ «Culture: The traditional musical instruments of Korea». Eiskorea.org - Korean National Enviromental Center. Arxivat de l'original el 1 de desembre 2017. [Consulta: 30 novembre 2017].
* 1 2 «Yak». Traditional Korean Music Portal. [Consulta: 30 novembre 2017].
* ↑ «Yak». Traditional Korean Music Pages: Musical Instruments. Angelfire. [Consulta: 30 novembre 2020].
# Willy Meyer Pleite

Willy Enrique Meyer Pleite (Madrid, 19 d'agost de 1952) és un polític espanyol, dirigent d'Izquierda Unida i diputat al Parlament Europeu.

## Biografia

Va ingressar en el Partit Comunista d'Espanya el 1970 a la Facultat d'Econòmiques de la Universitat de Madrid. Dirigent estudiantil, va ser detingut diverses vegades, fou empresonat dues vegades, exiliat i processat durant la dictadura.
És membre del Comitè Executiu del PCE i de la direcció federal d'Izquierda Unida (IU). Fins a la XIV Assemblea d'IU-LV-CA va ser coordinador institucional andalús i membre del Consell d'Administració de la Ràdio i Televisió d'Andalusia. Com a expert en temes de seguretat i defensa, va ocupar la secretaria de relacions internacionals d'Izquierda Unida. Actualment, ocupa la secretaria de Política Internacional d'IU.
Durant el període 1987-1991 ha estat regidor a l'Ajuntament de Sanlúcar de Barrameda i diputat en la Diputació de Cadis. Va ser elegit diputat per la província de Cadis a les eleccions generals espanyoles de 1996, sent portaveu de la Comissió d'Interior i de Defensa del Congrés dels Diputats. Va ser membre de la Comissió Mixta Congrés-Senat per a la professionalització de les Forces Armades i membre de l'Assemblea de l'OSCE.
Fou elegit diputat a les eleccions al Parlament Europeu de 2004, formant part del grup d'Esquerra Unida Europea-Esquerra Verda Nòrdica. Va repetir com a cap de llista d'Izquierda Unida en les eleccions al Parlament Europeu de 2009, encapçalant la llista La Izquierda i va aconseguir un escó. Va ocupar el càrrec de Vicepresident de la Comissió de Peticions i de la Delegació de l'Assemblea Euro-Llatinoamericana.
Va ser també cap de llista de L'Esquerra Plural per les eleccions europees de 2014. No obstant això, encara que va obtenir acta d'eurodiputat, no va arribar a prendre'n possessió, i presentà la seva dimissió el 25 de juny, en haver-se fet públic que el fons de pensions per a eurodiputats del que era partícip el gestionava una sicav en Luxemburg. Va explicar que "per coherència amb la seva militància i compromís polític" renunciava a la seva acta d'eurodiputat i a les responsabilitats que ocupava en l'executiva d'IU.

## Referències

* ↑ Boletín Oficial del Estado
* ↑ Público.es. «Cayo Lara culmina un año después la remodelación de la ejecutiva de IU», 12-12-2010.
* ↑ Riveiro, Aitor «Willy Meyer y Paloma López encabezarán la lista de IU para las europeas» (en español). , 01-03-2014 [Consulta: 1r març 2014].
* ↑ Gutiérrez, Alicia «Un número indeterminado de eurodiputados mantiene un fondo de pensiones en Luxemburgo con una sicav». InfoLibre, 24-06-2014.
* ↑ Manetto, Francesco «El eurodiputado Willy Meyer dimite por tener un fondo de pensiones en una sicav». El País, 25-06-2014.

## Enllaços externs

* Fitxa de Willy Meyer Pleite al Parlament Europeu.
* Biografia Arxivat 2009-05-22 a Wayback Machine. al web de la campanya de 2009 d'Izquierda Unida.
* Fitxa del Congrés dels Diputats (castellà)
* Tot sobre Willy Meyer a El País
# Can Genís (Blanes)

Can Genís és una casa de Blanes (Selva) protegida com a Bé Cultural d'Interès Local.

## Descripció

La casa Genís és un habitatge entre mitgeres que consta de planta baixa i pis. La coberta és plana i està rematada a la façana per una balustrada que sobresurt i se sustenta sobre mènsules. La distribució de les obertures és simètrica. Arran de carrer trobem la porta d'accés i a cada costat una finestra. Al pis hi ha un balcó corregut amb barana de ferro. Les portes balconeres presenten una decoració a la part superior.

## Referències

* ↑ «Can Genís». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 2 agost 2021].
# Zoològic humà

Un zoològic humà és un espectacle en què es mostraven aborígens reproduint la seva vida quotidiana en escenaris reconstituïts per al públic. De la mateix manera que es feia amb els zoològics d'animals salvatges, els europeus podien conèixer l'aspecte i els costums dels humans "exòtics" sense haver de viatjar lluny del seu espai de confort.
Aquest terme aparegué durant la dècada del 2000 per mor de descriure l'actitud dels imperis colonials amb les poblacions autòctones. Aquests desplaçaments de poblacions i escenificacions es veieren accelerats a conseqüència de les diverses exposicions colonials, com ara l'Exposició colonial internacional de París, que es feren als imperis occidentals a partir de la segona part del segle xix. Estes exhibicions seguirien el model marcat per Carl Hagenbeck, promotor de les realitzades al Jardí d'Aclimatació de París. El seu model es basava en exhibir grups d'animals i humans, els quals a poc a poc agafaren el protagonisme. Estes mostres es mantingueren des de la dècada de 1870 fins a la dècada de 1930. A partir de 1870 este tipus d'exhibicions es va estendre per les principals capitals europees, destacant principalment París i Londres.

### Antecedents

Una de les atestacions més antigues de zoològics humans data del segle xv, durant el regne del monarca asteca Moctezuma II. A la cort d'aquell sobirà s'hi podia veure no només una col·lecció considerable d'animals de tota mena sinó també éssers humans amb característiques peculiars com ara nans, albins o geperuts.
Més tard, durant el Renaixement, els Mèdicis van reunir una gran varietat d'animals al Vaticà, així al segle xvi el Cardinal Hipòlit de Mèdici ostentava una col·lecció de persones d'orígens diversos (tàtars, indis, turcs, africans…), que parlaven més de vint llengües diferents, i molts animals exòtics.
L'any 1897 es va obrir una mostra a Barcelona, a un solar de la Ronda Universitat, on es mostraren membres del poble dels Aixanti.
Més endavant, el 1900, es va exposar un grup de senegalesos al Tibidabo i el 1925 un grup de Fula al mateix lloc.

## Referències

* 1 2 3 López Sanz, Hasan G. Zoos humanos, ethnic freaks y exhibiciones etnológicas : una aproximación desde la antropología, la estética y la creación artística contemporánea (en castellà). València: Editorial Concreta, 2017 (Concreta textos). ISBN 978-84-946891-0-9.
* ↑ Mullan, Bob and Marvin Garry, Zoo culture: The book about watching people watch animals, University of Illinois Press, Urbana, Illinois, Segona edició, 1998, p.32. ISBN 0-252-06762-2 (anglès)
* ↑ «Esquella de la Torratxa, La. Núm 0968 (30 jul. 1897) :: Esquella de la Torratxa, La». mdc2.cbuc.cat. [Consulta: 20 desembre 2016].
* ↑ «Zoológicos Humanos: El mayor espectáculo exótico de Occidente» (en castellà). [Consulta: 21 desembre 2016].
# Beverly (Nova Jersey)

Beverly és una població dels Estats Units a l'estat de Nova Jersey. Segons el cens del 2006 tenia 2.651 habitants.

## Demografia

Segons el cens del 2000, Beverly tenia 2.661 habitants, 960 habitatges, i 694 famílies. La densitat de població era de 1.771,4 habitants/km².
Dels 960 habitatges en un 33,3% hi vivien nens de menys de 18 anys, en un 44,6% hi vivien parelles casades, en un 22,7% dones solteres, i en un 27,7% no eren unitats familiars. En el 21,6% dels habitatges hi vivien persones soles el 10,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,77 i el nombre mitjà de persones que vivien en cada família era de 3,23.
Per edats la població es repartia de la següent manera: un 28,3% tenia menys de 18 anys, un 8,8% entre 18 i 24, un 29,8% entre 25 i 44, un 21,2% de 45 a 60 i un 11,8% 65 anys o més.
L'edat mediana era de 35 anys. Per cada 100 dones de 18 o més anys hi havia 85,3 homes.
La renda mediana per habitatge era de 45.054 $ i la renda mediana per família de 49.519 $. Els homes tenien una renda mediana de 35.954 $ mentre que les dones 23.836 $. La renda per capita de la població era de 17.760 $. Aproximadament el 8,5% de les famílies i l'11,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Beverly». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 8 agost 2010].
* ↑ «Geographic Comparison Table- Beverly». American Fact Finder. Oficina del Cens dels Estats Units, 12-01-2010.
# Zelàndia

Zelàndia, també anomenat Tasmantis o el continent de Nova Zelanda és un continent submergit gairebé completament, que s'enfonsà després de separar-se de la placa australiana entre 65 i 85 milions d'anys enrere i de l'Antàrtida entre 85 i 130 milions d'anys enrere. S'acabà de submergir fa aproximadament 23 milions d'anys, i la major part (al voltant del 93%) es troba sota l'oceà Pacífic.
El continent de Zelàndia té una àrea de 3.500.000 km². És més gran que Groenlàndia o l'Índia, i quasi la meitat de la grandària d'Austràlia. És excepcionalment llarg i estret i s'estén des de Nova Caledònia cap al nord fins més enllà de les illes subantàrtiques de Nova Zelanda pel sud. Nova Zelanda és la part més gran de Zelàndia que sobresurt del nivell del mar, seguida per Nova Caledònia.

## Vegeu també

* Dorsal de Norfolk

## Referències

* ↑ «Zelàndia». ésAdir. [Consulta: 6 octubre 2023].
# Willy Sagnol

William Sagnol (Saint-Étienne, França, 18 de març del 1977), és un exfutbolista professional francès que va jugar de lateral dret al FC Bayern de Múnic de la Bundesliga alemanya entre d'altres. Sagnol, també va jugar per la selecció de França entre el 2000 i el 2008. Des de 2021 és seleccionador de Geòrgia.

## Referències

* ↑ Strack-Zimmermann, Benjamin. «Willy Sagnol (Player)» (en anglès). [Consulta: 13 octubre 2022].
* ↑ «FIFA World Cup Germany 2006: List of Players» (PDF) p. 11. FIFA, 11-05-2010. Arxivat de l'original el 5 de novembre 2013. [Consulta: 7 gener 2014].
* ↑ «Monaco and bust for sorry United». The Independent, 19-03-1998. [Consulta: 30 desembre 2014].
* ↑ «Eurocopa 2024: Conoce a Willy Sagnol, DT de Georgia» (en castellà), 11-06-2024. [Consulta: 26 juny 2024].

## Enllaços externs

* Perfil de Willy Sagnol al web del Bayern (anglès)
* Willy Sagnol a FootballDatabase (anglès)
Willy Sagnol amb la selecció francesa - Plantilles de navegació :
Selecció de futbol de França – Copa del Món de futbol 1998
1 Lama •
2 Candela •
3 Lizarazu •
4 Vieira •
5 Blanc •
6 Djorkaeff •
7 Deschamps •
8 Desailly •
9 Guivarc'h •
10 Zidane •
11 Pirès •
12 Henry •
13 Diomède •
14 Boghossian •
15 Thuram •
16 Barthez •
17 Petit •
18 Leboeuf •
19 Karembeu •
20 Trézéguet •
21 Dugarry •
22 Charbonnier •
Seleccionador: Jacquet
Selecció de futbol de França – Copa del Món de Futbol 2002
1 Ramé •
2 Candela •
3 Lizarazu •
4 Vieira •
5 Christanval •
6 Djorkaeff •
7 Makélélé •
8 Desailly •
9 Cissé •
10 Zidane •
11 Wiltord •
12 Henry •
13 Silvestre •
14 Boghossian •
15 Thuram •
16 Barthez •
17 Petit •
18 Leboeuf •
19 Sagnol •
20 Trézéguet •
21 Dugarry •
22 Micoud •
23 Coupet •
Seleccionador: Lemerre
Selecció de futbol de França – Eurocopa 2004
1 Landreau •
2 Boumsong •
3 Lizarazu •
4 Vieira •
5 Gallas •
6 Makélélé •
7 Pirès •
8 Desailly •
9 Saha •
10 Zidane •
11 Wiltord •
12 Henry •
13 Silvestre •
14 Rothen •
15 Thuram •
16 Barthez •
17 Dacourt •
18 Pedretti •
19 Sagnol •
20 Trézéguet •
21 Marlet •
22 Govou •
23 Coupet •
Seleccionador: Santini
Selecció de futbol de França – Copa del Món de Futbol 2006
1 Landreau •
2 Boumsong •
3 Abidal •
4 Vieira •
5 Gallas •
6 Makélélé •
7 Malouda •
8 Dhorasoo •
9 Govou •
10 Zidane •
11 Wiltord •
12 Henry •
13 Silvestre •
14 Saha •
15 Thuram •
16 Barthez •
17 Givet •
18 Diarra •
19 Sagnol •
20 Trézéguet •
21 Chimbonda •
22 Ribéry •
23 Coupet •
Entrenador: Domenech
Selecció de futbol de França – Eurocopa 2008
1 Mandanda •
2 Boumsong •
3 Abidal •
4 Vieira •
5 Gallas •
6 Makélélé •
7 Malouda •
8 Anelka •
9 Benzema •
10 Govou •
11 Nasri •
12 Henry •
13 Evra •
14 Clerc •
15 Thuram •
16 Frey •
17 Squillaci •
18 Gomis •
19 Sagnol •
20 Toulalan •
21 Diarra •
22 Ribéry •
23 Coupet •
Entrenador: Domenech :
# Concert de l'Estelada

El Concert de l'Estelada és un festival musical que se celebra a Vilanova de Bellpuig cada abril des de l'any 2004.
Organitzat per un grup de vilanovins amb la col·laboració del consistori, el festival té un marcat caràcter reivindicatiu i independentista. A banda dels concerts nocturns, el Concert de l'Estelada ha programat també concerts familiars, sessions de djs, sopars i projeccions de partits de futbol en algunes de les seves edicions.
A partir del 2020 el projecte va evolucionar vers el projecte Viladona per reivindicar el paper de les dones en la cultura.

## Edicions

1a edició – any 2004
Ball the Raska - Obrint Pas - Brams
2a edició – any 2005
Ball the Raska (2) - Obrint Pas (2) - La Carrau
3a edició – any 2006
Dijous Paella - Lax'n'Busto - La Carrau (2)
4a edició – any 2007
Rauxa - La Carrau (3) - Strombers
5a edició – any 2008
Betagarri - Strombers (2) - Dept.
6a edició – any 2009
Caliu - Cesk Freixas - Ambaparà - El Belda i el Conjunt Badabadoc - Brams (2) - Strombers (3)
7a edició – any 2010
Lo noi del cirerer - Meritxell Gené - Cesk Freixas (2) - El Belda i el Conjunt Badabadoc (2) - Betagarri (2) - Strombers (4)
8a edició – any 2011
Raquel Miño - Cesk Freixas (3) - Manel - El Belda i el Conjunt Badabadoc (3) - La Troba Kung-Fú - Strombers (5)
9a edició – any 2012
Meritxell Gené (2) - Cesk Freixas (4) - El Belda i el Conjunt Badabadoc (4) - Lax'n'Busto (2) - Obrint Pas (3) - Brams (3)
10a edició – any 2013
Pau Alabajos - The Mamzelles - La Terrasseta de Preixens - Xeic! - La Troba Kung-Fú (2) - Lax'n'Busto (3) - Betagarri (3) - Brams (4)
11a edició – any 2014
Jordi Montañez - Mishima - Els Catarres - Xeic! (2) - La Troba Kung-Fú (3) - Brams (5)
12a edició – any 2015
Xeic! (3) - Oques Grasses - Lax'n'Busto (4) - Brams (6)
13a edició – any 2016
Animal - Els Catarres (2) - Aspencat - La Terrasseta de Preixens (2)
14a edició – any 2017
La Terrasseta de Preixens (3) - Oques Grasses (2) - Doctor Prats - Brams (7)
15a edició – any 2018
Reggae per Xics - Hora de Joglar - Xavi Sarrià i el cor de la Fera - Atupa - Brams (8)
16a edició – any 2019
Reggae per Xics (2) - La Terrasseta de Preixens (4) - Doctor Prats (2) - Marsal Ventura - Ivan Verdi

## Referències

* ↑ «El concert : Concert de l'estelada». [Consulta: 22 agost 2019].
* ↑ «Viladona, un festival per a reivindicar el paper de les dones en la cultura». Vilaweb. [Consulta: 31 maig 2024].
* ↑ Espín, Sònia. «El Concert de l'Estelada passa enguany a ser festival Viladona», 13-01-2020. [Consulta: 31 maig 2024].
* ↑ 324cat. «El 'Concert de l'Estelada' de Vilanova de Bellpuig celebra 10 anys amb vuit artistes del país», 06-04-2013. [Consulta: 31 maig 2024].
* ↑ Bellpuig, Vilanova de. «Quatre grups, dissabte, al Concert de l'Estelada - 31 març 2016», 31-05-2024. [Consulta: 31 maig 2024].
* ↑ «El Concert de l’Estelada de Vilanova de Bellpuig recupera el concert de tarda per a infants». [Consulta: 31 maig 2024].

## Enllaços externs

* Pàgina de Facebook del Concert de l'Estelada
# Can Verdereny

Can Verdereny és una masia del poble de Riells del Fai, en el terme municipal de Bigues i Riells, al Vallès Oriental. Pertany al veïnat de masies disperses de Can Quintanes.
Està situada a llevant de Riells del Fai, en el vessant meridional dels Cingles de Bertí i del seu contrafort sud-occidental, la Serra de Can Tabola. És al capdamunt de la vall del torrent de Can Pagès. A ponent seu hi ha la masia de Can Barretó, i a llevant, la de Can Berga.

## Enllaços externs

* Institut Cartogràfic de Catalunya
# Banc Balear

El Banc Balear va ser el primer banc mallorquí d'emissió. Va ser creat el juny de 1864 i entre els seus fundadors més destacats hi figuraven Gregori Oliver Canyelles, Joan Sureda Villalonga, Antoni Coll Muntaner i Mateu Ferragut Villalonga. El seu capital social era de 40 milions de rals, dividit en 2.000 accions. Emetia i posava en circulació bitllets al portador i va ser l'introductor del paper moneda a l'illa. La guerra francoprussiana causà perjudicis a les seves relacions exteriors, així com l'epidèmia de Barcelona (1870), que paralitzà les relacions amb aquesta ciutat. El 1871, comprà l'antic convent de la Misericòrdia per edificar la seva seu social, dissenyada per l'arquitecte Miquel Rigo Clar. El 1874 va perdre el privilegi de circulació financera i va esser absorbit per la delegació del Banc d'Espanya, que retirà de la circulació els 12 milions de rals que havia emès, però mantengué el mateix personal i les seves altres activitats.

## Referències

* ↑ «Banc Balear». A: Dolç i Dolç, Miquel (coord.). Gran Enciclopèdia de Mallorca. Volum 1. Palma: Promomallorca, p. 380. ISBN 84-8661702-2.
# Danio feegradei

Danio feegradei és una espècie de peix cipriniforme de la família dels ciprínids.

## Morfologia

Els mascles poden assolir els 4,5 cm de longitud total.

## Distribució geogràfica

Es troba a Myanmar.

## Referències

* 1 2 FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Kullander, F.F., 2001. Phylogeny and species diversity of the South and Southeast Asian cyprinid genus Danio Hamilton (Teleostei, Cyprinidae). Department of Zoology, Stockholm University and Department of Vertebrate Zoology, Swedish Museum of Natural History, Estocolm, Suècia.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.